smcproject/ml-wiki-sentences huggingface dataset:
അക്കാലത്തെ ദ്വീപിലെ മറ്റ് രാജ്യങ്ങളായ നൻസാൻ, ഛുസാൻ എന്നിവയേക്കാൾ വിശാലമായ ഇടങ്ങൾ, അല്ലെങ്കിൽ കുറഞ്ഞ ജനസാന്ദ്രത, ജനസംഖ്യ എന്നിവയായിരുന്നു ഹോകുസാന്റെ സവിശേഷത.
ഓരോ വർഷവും ചെറി പുഷ്പങ്ങൾ ( സകുറ ) വിരിയുന്നത് കാണുകയും ആഘോഷിക്കുകയും ചെയ്യുന്ന രാജ്യത്തെ ആദ്യത്തെ സ്ഥലങ്ങളിൽ ഒന്നാണ് നകിജിൻ .
അവലംബം ഉറവിടങ്ങൾ പുറംകണ്ണികൾ Nakijin Castle എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Wonder Okinawa: Nakijin Castle [Retrieved] http://english.ryukyushimpo.jp/2018/07/13/29017/ 218648052 നകിജിൻ കാസിൽ on OpenStreetMap (in Japanese) Nakijin Gusuku
നകനോഷിമ ഈ ലേഖനത്തിന്റെ യാന്ത്രികവിവർത്തനത്തിന്റെ പ്രശ്നങ്ങൾ ശരിയാക്കാൻ തിരുത്തലുകൾ വേണ്ടിവന്നേയ്ക്കും.
( 2023 ഒക്ടോബർ ) ( Learn how and when to remove this message ) ഇംഗ്ലീഷ് വിലാസം https://ml.wikipedia.org/wiki/Nakanoshima_(Kagoshima)
ജപ്പാനിലെ കഗോഷിമ പ്രിഫെക്ചറിന്റെ ഭാഗമായ ടോക്കറ ദ്വീപുകളിൽ സ്ഥിതിചെയ്യുന്ന ഒരു അഗ്നിപർവ്വത ദ്വീപാണ് നകനോഷിമ (中之島).
തോഷിമ ഗ്രാമത്തിലെ ദ്വീപുകളിലെ ഏറ്റവും വലുതും ജനസാന്ദ്രതയുള്ളതുമായ ദ്വീപാണിത്.
34.47 ചതുരശ്ര കിലോമീറ്റർ വിസ്തൃതിയുള്ള ഈ ദ്വീപിൽ 2005-ലെ കണക്കനുസരിച്ച് 167 നിവാസികളുണ്ടായിരുന്നു.
വിമാനത്താവളമില്ലാത്ത ദ്വീപിൽ , ഏഴ് മണിക്കൂർ യാത്രാദൂരമുള്ള പ്രധാന ഭൂപ്രദേശമായ കഗോഷിമ നഗരത്തിലേക്കുള്ള പ്രവേശനം സാധാരണയായി കടത്തുവള്ളത്തിലാണ്.
ദ്വീപ് നിവാസികളുടെ ജീവിതം പ്രധാനമായും കൃഷി , മത്സ്യബന്ധനം , സീസണൽ ടൂറിസം എന്നിവയെ ആശ്രയിച്ചിരിക്കുന്നു.
ചൂടുനീരുറവകൾ, വിളക്കുമാടം , ഒബ്സർവേറ്ററി, പ്രാദേശിക ചരിത്രത്തിന്റെയും നാടോടിക്കഥകളുടെയും മ്യൂസിയം എന്നിവയാണ് ദ്വീപിന്റെ പ്രധാന ആകർഷണങ്ങൾ.
ഭൂമിശാസ്ത്രം ഗർത്തം
9 കിലോമീറ്റർ (5.6 മൈൽ) മുതൽ 5 കിലോമീറ്റർ (3.1 മൈൽ) വരെ വലിപ്പമുള്ള ടോക്കറ ദ്വീപസമൂഹത്തിലെ ഏറ്റവും വലിയ ദ്വീപാണ് നകനോഷിമ.
ക്യുഷുവിൽ നിന്ന് 150 കിലോമീറ്റർ (81 nmi) തെക്ക് മാറിയാണ് ഇത് സ്ഥിതി ചെയ്യുന്നത്.
ദ്വീപിന്റെ വടക്കേ അറ്റത്ത് ആധിപത്യം പുലർത്തുന്നത് 1914-ൽ അവസാനമായി പൊട്ടിത്തെറിച്ച സജീവ അഗ്നിപർവ്വതമായ ഒടേക്ക് (御岳, ഒ-ടേക്ക്) ആണ്.
1944 വരെ ഈ പർവ്വതം സൾഫറിനായി ഖനനം ചെയ്തിരുന്നു.
സമുദ്രനിരപ്പിൽ നിന്ന് 979 മീറ്റർ (3,212 അടി) ഉയരമുണ്ട്.
സമുദ്രത്തിന്റെ അടിത്തട്ടിൽ നിന്ന് ഉത്ഭവിക്കുന്ന ഒരു സജീവ സ്ട്രാറ്റോവോൾക്കാനോയുടെ തുറന്ന കോണാണ് പർവ്വതം.
ഒരു ചെറിയ പീഠഭൂമി ശോഷണം സംഭവിച്ച മറ്റൊരു അഗ്നിപർവ്വത അവശിഷ്ടങ്ങളിൽ നിന്ന് ഒടേക്കിനെ വേർതിരിക്കുന്നു.
മെയ് മുതൽ സെപ്തംബർ വരെയുള്ള മഴക്കാലത്തോടെ പ്രാദേശിക കാലാവസ്ഥയെ ഉപ ഉഷ്ണമേഖലാ കാലാവസ്ഥയായി തരംതിരിക്കുന്നു.
കാലാവസ്ഥ Nakanoshima (2003−2020 normals, extremes 2002−present) പ്രദേശത്തെ കാലാവസ്ഥ മാസം ജനു ഫെബ്രു മാർ ഏപ്രി മേയ് ജൂൺ ജൂലൈ ഓഗ സെപ് ഒക് നവം ഡിസം വർഷം റെക്കോർഡ് കൂടിയ °C (°F) 21.7 (71.1) 24.0 (75.2) 24.8 (76.6) 25.9 (78.6) 31.1 (88) 31.8 (89.2) 34.4 (93.9) 35.2 (95.4) 32.2 (90) 30.6 (87.1) 26.2 (79.2) 23.1 (73.6) 35.2 (95.4) ശരാശരി കൂടിയ °C (°F) 14.2 (57.6) 15.3 (59.5) 17.4 (63.3) 20.6 (69.1) 23.8 (74.8) 26.0 (78.8) 29.6 (85.3) 30.1 (86.2) 28.2 (82.8) 24.7 (76.5) 20.7 (69.3) 16.3 (61.3) 22.24 (72.04) പ്രതിദിന മാധ്യം °C (°F) 11.1 (52) 12.0 (53.6) 13.7 (56.7) 16.8 (62.2) 20.3 (68.5) 23.4 (74.1) 26.4 (79.5) 26.7 (80.1) 24.9 (76.8) 21.4 (70.5) 17.5 (63.5) 13.1 (55.6) 18.94 (66.09) ശരാശരി താഴ്ന്ന °C (°F) 7.6 (45.7) 8.3 (46.9) 9.8 (49.6) 12.6 (54.7) 16.4 (61.5) 21.0 (69.8) 24.0 (75.2) 24.0 (75.2) 22.0 (71.6) 18.2 (64.8) 14.0 (57.2) 9.8 (49.6) 15.64 (60.15) താഴ്ന്ന റെക്കോർഡ് °C (°F) −1.1 (30) −1.3 (29.7) 0.5 (32.9) 1.0 (33.8) 5.6 (42.1) 11.6 (52.9) 17.2 (63) 17.7 (63.9) 14.8 (58.6) 7.2 (45) 4.0 (39.2) 2.0 (35.6) −1.3 (29.7) മഴ/മഞ്ഞ് mm (inches) 196.7 (7.744) 219.6 (8.646) 276.3 (10.878) 286.1 (11.264) 367.3 (14.461) 757.9 (29.839) 323.9 (12.752) 193.4 (7.614) 320.8 (12.63) 238.3 (9.382) 256.5 (10.098) 204.8 (8.063) 3,626.7 (142.783) ശരാ.
മഴ/മഞ്ഞു ദിവസങ്ങൾ (≥ 1.0 mm) 15.4 13.8 14.0 12.7 13.9 18.4 10.0 11.8 13.4 11.4 11.9 15.2 161.9 മാസം സൂര്യപ്രകാശം ലഭിക്കുന്ന ശരാശരി മണിക്കൂറുകൾ 66.4 69.9 106.6 133.8 128.9 70.9 127.1 155.1 120.4 135.7 101.1 72.9 1,294.1 ഉറവിടം: Japan Meteorological Agency ചരിത്രം
ആയിരക്കണക്കിന് വർഷങ്ങളായി നകനോഷിമ ജനവാസമുള്ളതാണ്.
ഈ ദ്വീപ് ഒരിക്കൽ റ്യൂക്യു രാജ്യത്തിന്റെ ഭാഗമായിരുന്നു.
എഡോ കാലഘട്ടത്തിൽ, നകനോഷിമ സത്സുമ ഡൊമെയ്‌നിന്റെ ഭാഗമായിരുന്നു.
കവാബെ ജില്ലയുടെ ഭാഗമായാണ് ഇതിന്റെ ഭരണം നടത്തിയിരുന്നത്.
1896-ൽ, ദ്വീപ് കഗോഷിമയിലെ ആഷിമ ജില്ലയുടെ ഭരണ നിയന്ത്രണത്തിലേക്ക് മാറ്റി.
1911 മുതൽ കഗോഷിമയിലെ തോഷിമ ഗ്രാമത്തിന്റെ ഭാഗമായി ഭരിച്ചു.
1946-1952 വരെ, വടക്കൻ റ്യൂക്യു ദ്വീപുകളുടെ താൽക്കാലിക ഗവൺമെന്റിന്റെ ഭാഗമായി ദ്വീപ് യുണൈറ്റഡ് സ്റ്റേറ്റ്സ് ഭരിച്ചു.
1956 വരെ തോഷിമ വില്ലേജിനുള്ള വില്ലേജ് ഹാൾ നകനോഷിമയിലായിരുന്നു.
പിന്നീട് ഇത് കഗോഷിമ നഗരത്തിനുള്ളിലേക്ക് മാറ്റി.
1950-ന്റെ തുടക്കത്തിൽ, ദ്വീപിന്റെ തെക്ക് ഭാഗത്ത് കാട്ടു കുതിരകളുടെ ഒരു ചെറിയ കൂട്ടം ടോക്കറ പോണി എന്ന് പേരിട്ടിരിക്കുന്ന ഒരു പ്രത്യേക ഇനമാണെന്ന് തിരിച്ചറിഞ്ഞു.
നകനോഷിമയിൽ മാത്രമാണ് ഈ ഇനം കാണപ്പെടുന്നത്.
1890-ൽ അമാമി ഓഷിമയ്ക്ക് സമീപമുള്ള കികൈജിമ എന്ന ദ്വീപിൽ നിന്നാണ് ഈ ഇനത്തെ ഈ ദ്വീപിലേക്ക് കൊണ്ടുവന്നതെന്ന് വിശ്വസിക്കപ്പെടുന്നു.
രണ്ടാം ലോകമഹായുദ്ധത്തിനുശേഷം ഈ ഇനം ഏതാണ്ട് വംശനാശം സംഭവിച്ചു.
രക്ഷപ്പെട്ടവയെ സംരക്ഷണത്തിനായി കഗോഷിമ മെയിൻലാൻഡിലെ കഗോഷിമ യൂണിവേഴ്സിറ്റി നടത്തുന്ന ഒരു മേച്ചിൽ പ്രദേശത്തിലേക്ക് മാറ്റി.
ഇക്കാലത്ത്‌, ഏതാനും ചില ഇനങ്ങൾ നകനോഷിമയിൽ വീണ്ടും പരിചയപ്പെടുത്തിയിട്ടുണ്ട്.
കുറിപ്പുകൾ അവലംബം National Geospatial Intelligence Agency (NGIA).
Prostar Sailing Directions 2005 Japan Enroute .
Prostar Publications (2005).
ISBN 1577856511 External links Nakanoshima, Kagoshima എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Tokara Village Official Website Nakanoshima - Japan Meteorological Agency (in Japanese) Nakanoshima: National catalogue of the active volcanoes in Japan (PDF) - Japan Meteorological Agency Nakanosima - Geological Survey of Japan
നകുലൻ ഇംഗ്ലീഷ് വിലാസം https://ml.wikipedia.org/wiki/Nakula
മഹാഭാരതത്തിൽ പാണ്ഡുവിന്റെയും മാദ്രിയുടേയും പുത്രനാണ് നകുലൻ .
പഞ്ച പാണ്ഡവരിൽ ഏറ്റവും ഇളയവരിൽ ഒരാൾ.
നകുലനും ഇരട്ട സഹോദരനായ സഹദേവനും മാദ്രിക്ക് അശ്വിനീ ദേവന്മാരിൽ ജനിച്ചവരാണ്.
നകുലനും സഹദേവനും പശുക്കളേയും കുതിരകളേയും പരിപാലിക്കുന്നതിൽ പ്രത്യേക കഴിവുള്ളരാണ്.
വളരെ ആകർഷണീയനായാണ് നകുലനെ വിവരിക്കുന്നത്.
ആരെയും ആകർഷിക്കുന്ന സൗന്ദര്യത്തിന് ഉടമയായിരുന്നു നകുലൻ. 'മഹാപ്രസ്ഥാന'ത്തിൽ യുധിഷ്ഠിരനെ അനുഗമിച്ച നകുലൻ പഞ്ചാലിക്കും സഹദേവനും ശേഷം സ്വർഗപ്രാപ്തനായി എന്നാണു കഥ.
നകുലൻ
| Affiliation           = മാദ്രാ രാജാവ്
| പിതാവ്                = പാണ്ഡു
| മാതാവ്                = മാദ്രി
| ആത്മീയ പിതാവ്        = അശ്വിനിദേവന്മാർ (ദസ്രൻ)
| വളർത്തു മാതാവ്        = കുന്തി
| സഹോദരങ്ങൾ          = സഹദേവൻ
| അർദ്ധസഹോദരന്മാർ     = കർണൻ യുധിഷ്ഠിരൻ ഭീമസേനൻ അർജ്ജുനൻ
| ആയുധം               = വാൾ (അസി എന്ന് പേര്) കത്തി
| കഴിവുകൾ             = വാൽപയറ്റ് കത്തി ഏറു മൃഗ പരിപാലനം അശ്വ നിയന്ത്രണം
| പങ്കാളി                = ദ്രൗപദി കരെനുമതി കഞ്ജദലായതാക്ഷി
| മക്കൾ                = ശതാനീകൻ നിരമിത്രൻ
| ധ്വജം                 = ഹംസം
| ശംഖ്                 = മണിപുഷ്പകം
| ബന്ധുക്കൾ           = കൃഷ്ണൻ ബലരാമൻ (മാതാവിന്റെ ബന്ധത്തിൽ) കൗരവർ (പിതാവിന്റെ ബന്ധത്തിൽ) ഐതിഹ്യം
ഉപനയനം നടത്തിയത് കശ്യപമുനിയായിരുന്നു .
ചെറുപ്പത്തിൽ അസ്ത്രവിദ്യ അഭ്യസിപ്പിച്ചത് രാജർഷിയായ ശുകനാണ് .
പാണ്ഡു അന്തരിച്ചപ്പോൾ മക്കളെ കുന്തിയുടെ സംരക്ഷണയിലാക്കിയിട്ട് മാദ്രി ചിതയിൽ ചാടി മരിച്ചു.
പിന്നീട് ഹസ്തിനപുരത്തിലെത്തിയ ആ കുടുംബം ഭീഷ്മാചാര്യരുടെയും ധൃതരാഷ്ട്രരുടെയും സംരക്ഷണയിൽ അവിടെ നിവസിച്ചു.
പാണ്ഡവരും കൗരവരും ധനുർവേദം ദ്രോണാചാര്യരിൽനിന്ന് അഭ്യസിച്ചു.
യുദ്ധവൈദഗ്ദ്ധ്യംമൂലം നകുലൻ അതിരഥി എന്ന പേരിൽക്കൂടി അറിയപ്പെട്ടു.
അരക്കില്ലം വെന്തപ്പോൾ ഗുഹയിലൂടെ രക്ഷപെട്ട പാണ്ഡവർ ഗംഗാതീരത്തെത്തിയപ്പോൾ തളർന്നുവീണുപോയ നകുലനെയും സഹദേവനെയും ഭീമൻ തോളിലേറ്റിക്കൊണ്ടാണ് പിന്നീട് മുന്നോട്ടുനീങ്ങിയത്.
പാഞ്ചാലീസ്വയംവരത്തിനുശേഷം പാണ്ഡവർ ഹസ്തിനപുരം ആസ്ഥാനമാക്കി നിവസിക്കുകയും പാഞ്ചാലിയിൽ നകുലന് ശതാനീകൻ എന്നൊരു പുത്രനുണ്ടാവുകയും ചെയ്തു (മഹാഭാരതം ആദിപർവം).
പില്ക്കാലത്ത് വിവാഹംചെയ്ത ചേദിരാജപുത്രിയായ കരേണുമതിയിൽ നകുലന് നരമിത്രൻ എന്നൊരു പുത്രൻകൂടി ജനിച്ചു.
യുദ്ധവീരനായ നകുലൻ ധർമപുത്രരുടെ നിർദ്ദേശമനുസരിച്ച് പശ്ചിമദേശരാജാക്കന്മാരെ ജയിച്ച് അവരിൽനിന്നു ലഭിച്ച വമ്പിച്ച സമ്പത്ത് പതിനായിരം ഒട്ടകങ്ങളുടെ പുറത്തുകയറ്റി ഹസ്തിനപുരത്തേക്കു കൊണ്ടുവന്നു (മഹാഭാരതം സഭാപർവം-അധ്യായം 32).
ചൂതുകളിയിൽ തോറ്റ് വനത്തിൽ പോകേണ്ടിവന്ന യുധിഷ്ഠിരനെ നകുലൻ നിഴൽപോലെ പിന്തുടർന്നിരുന്നു.
എന്തു വിലകൊടുത്തും കുടുംബത്തെ സംരക്ഷിക്കുന്നതിൽ ഇദ്ദേഹം ജാഗരൂകനായിരുന്നു.
വനത്തിൽക്കഴിഞ്ഞ കാലത്ത് ആക്രമണകാരികളായ ക്ഷേമങ്കരൻ, മഹാമഹൻ, സുരഥൻ എന്നിവർ നകുലന്റെ ശരങ്ങൾക്കിരയായി.
രണ്ടുവട്ടം ഇദ്ദേഹം മരണംവരിച്ചശേഷം പുനർജന്മം നേടിയതായി പരാമർശിക്കുന്നുണ്ട്.
ദ്വൈതവനത്തിൽവച്ചായിരുന്നു ആദ്യ സംഭവം.
വെള്ളം കോരാൻ സരസ്സിലിറങ്ങിയപ്പോൾ ഒരു കൊക്കിന്റെ രൂപത്തിൽ വന്ന ധർമദേവന്റെ നിർദ്ദേശം സ്വീകരിക്കാത്തതിനാൽ മൃതനായെങ്കിലും അപ്പോൾ അവിടെയെത്തിയ ധർമപുത്രരുടെ അഭ്യർഥനയാൽ പുനർജന്മം ലഭിച്ചു.
യക്ഷപ്രശ്നത്തിൽവച്ചും ഈ സംഭവത്തിന്റെ മറ്റൊരുതരത്തിലുള്ള ആവർത്തനം കാണാം.
വിരാടനഗരത്തിൽ യാജ്ഞികൻ എന്ന പേരിൽ ഒരു അശ്വപാലകനായിട്ടാണ് നകുലൻ അജ്ഞാതവാസം നയിച്ചത്.
അജ്ഞാതവാസത്തിന്റെ അന്തിമഘട്ടത്തിൽ വിരാടനെ രക്ഷിക്കാൻ ത്രിഗർത്തനോടു നടത്തിയ യുദ്ധത്തിൽ നകുലൻ മുൻപന്തിയിലുണ്ടായിരുന്നു.
ഒന്നാം ദിവസം നകുലൻ ദുശ്ശാസനനുമായി ദ്വന്ദ്വയുദ്ധം നടത്തി.
പിന്നീടുള്ള ദിവസങ്ങളിൽ ശല്യർ , ശകുനി , വികർണൻ , ദുര്യോധനൻ , ദ്രോണർ ‍, വൃഷസേനൻ തുടങ്ങിയവരുമായി നേരിട്ട് യുദ്ധം നടത്തി.
വികർണനെയും ശകുനിയെയും തോല്പിക്കാനും അംഗരാജാവിനെ വധിക്കാനും ഇദ്ദേഹത്തിനു കഴിഞ്ഞു.
ശല്യരും ദുര്യോധനനുമായുള്ള ഏറ്റുമുട്ടലിൽ മുറിവേറ്റെങ്കിലും ഇദ്ദേഹം തോൽ‌വി സമ്മതിച്ചില്ല.
യുധിഷ്ഠിരന്റെ നിർദ്ദേശപ്രകാരം സേനാനായകത്വം ഏറ്റെടുക്കാനും നകുലൻ മടിച്ചില്ല.
കർണ്ണനോടു തോറ്റെങ്കിലും കർണപുത്രന്മാരായ ചിത്രസേനൻ , സത്യസേനൻ , സുഷേണൻ എന്നിവരെ വധിക്കാൻ നകുലനു കഴിഞ്ഞു.
യുദ്ധം കഴിഞ്ഞപ്പോൾ ഇദ്ദേഹത്തിനു വസിക്കാൻ ധൃതരാഷ്ട്രപുത്രനായ ദുർമർഷന്റെ കൊട്ടാരം ധർമപുത്രർ വിട്ടുകൊടുത്തു.
പരാക്രമശാലിയായ ഒരു പോരാളി എന്ന നിലയിൽ നകുലൻ അനശ്വരമായ യശസ്സ് നേടി. 'മഹാപ്രസ്ഥാന'ത്തിൽ യുധിഷ്ഠിരനെ അനുഗമിച്ച നകുലൻ പഞ്ചാലിക്കും സഹദേവനും ശേഷം സ്വർഗപ്രാപ്തനായി എന്നാണു കഥ.
മഹാബലിപുരത്തുള്ള നകുല-സഹദേവ ക്ഷേത്രം പ്രസിദ്ധമാണ്.
മഹാഭാരത കഥാപാത്രങ്ങൾ | പാണ്ഡവർ യുധിഷ്ഠിരൻ | ഭീമൻ | അർജ്ജുനൻ | നകുലൻ | സഹദേവൻ
നകുണ്ടെ ദേശീയോദ്യാനം Panoramic view of the Salto Ñacunday
പരഗ്വേയിലെ അൾട്ടോ പരാനായിലെ നകുണ്ടെ ജില്ലയിൽ സ്ഥിതി ചെയ്യുന്ന ഒരു ദേശീയോദ്യാനമാണ് നകുണ്ടെ ദേശീയോദ്യാനം .
അക്ഷാംശം 26°03’ നും രേഖാംശം 54°42’ നും ഇടയിലാണ് ഇതു സ്ഥിതിചെയ്യുന്നത്.
ഈ ദേശീയോദ്യാനത്തിൻറെ ആകെ വിസ്തൃതി 20 ചതുരശ്ര കിലോമീറ്ററാണ്.
35 മുതൽ 40 മീറ്റർവരെ ഉയരവും 110 മീറ്റർ വീതിയുമുള്ള സാൾട്ടോ നകുണ്ടേ എന്ന വെള്ളച്ചാട്ടം ഈ ദേശീയോദ്യാനത്തിനുള്ളിൽ സ്ഥിതിചെയ്യുന്നു.
വർഷത്തിൽ ശരാശരി 1,500 മുതൽ 1,700 മില്ലീമീറ്റർവരെ മഴ ലഭിക്കുന്നു.
ഇവിടുത്തെ ശരാശരി താപനില 21.5 ഡിഗ്രി സെൽഷ്യസാണ്.
വടക്കേ പ്രവിശ്യയിൽ നിന്നുള്ള പ്രബലമായ കാറ്റ്, ബ്രസീലിയൻ മഴക്കാടുകളുടെ ഭൂമിശാസ്ത്രപരമായ സ്ഥാനം എന്നിവയെല്ലാം കാലാവസ്ഥയെ സ്വാധീനിക്കുന്ന ഘടകങ്ങളാണ്.
നക്കി
പഞ്ചാബ് സംസ്ഥാനത്തെ കപൂർത്തല ജില്ലയിലെ ഒരു വില്ലേജാണ് നക്കി.
കപൂർത്തല ജില്ല ആസ്ഥാനത്തുനിന്നും 10 കിലോമീറ്റർ അകലെയാണ് നക്കി സ്ഥിതിചെയ്യുന്നത്.
നക്കി വില്ലേജിന്റെ പരമാധികാരി സർപഞ്ചാണ് .
2011 ലെ ഇന്ത്യൻ കാനേഷുമാരി വിവരമനുസരിച്ച് നക്കി ൽ 0 വീടുകൾ ഉണ്ട്.
നക്കി ലെ സാക്ഷരതാ നിരക്ക് 0 ശതമാനമാണ്.
നക്കി ലെ 6 വയസ്സിനു താഴെയുള്ള കുട്ടികളുടെ എണ്ണം 0 ആണ്.
ഇത് നക്കി ലെ ആകെ ജനസംഖ്യയുടെ 0 ശതമാനമാണ്.
നക്കി ലെ 0  പേരും പട്ടിക ജാതി വിഭാഗത്തിൽ പെടുന്നു.
നക്ബ ദിനം ഇംഗ്ലീഷ് വിലാസം https://ml.wikipedia.org/wiki/Nakba_Day
പലസ്തീനിലെ ജൂതകുടിയേറ്റത്തെത്തുടർന്ന് ഇസ്രയേൽ രൂപീകരിക്കപ്പെട്ടതിന്റെ ദുരന്തസ്മരണയായി അറബ് വംശജർ മെയ് 15 ന് നക്ബ ദിനം ( Arabic: يوم النكبة Yawm an-Nakba , meaning "ദുരന്തദിവസം") ആചരിച്ചുവരുന്നു.
ഇസ്രയേലിന്റെ സ്വാതന്ത്ര്യദിനത്തിന്റെ പിറ്റേദിവസമാണ് സാധാരണയായി നക്ബ ആചരിക്കുന്നത്.
1948ലെ ഇസ്രയേൽ പ്രഖ്യാപനത്തിന്റെ ഫലമായി പലസ്തീൻ ജനതയുടെ പലായനത്തെ അനുസ്മരിച്ചുകൊണ്ടാണ് നക്ബ നടക്കുന്നത് .
1998ൽ യാസർ അറഫാത്ത് ഔദ്യോഗികമായ നക്ബ ആചരണം ഉദ്ഘാടനം ചെയ്തു.
വിവരണം ഞങ്ങൾ തിരിച്ചുവരും പലസ്തീൻ, തീർച്ച 2010ൽ ഹെബ്രോൺ നഗരത്തിൽ നടന്ന പ്രതിഷേധത്തിൽ ഒരു പെൺകുട്ടിയുടെ പ്ലക്കാർഡ്.
പടിഞ്ഞാറേക്കരയിലെ ഭൂരിഭാഗവും ആളുകൾ 1948ലെ അഭയാർത്ഥികളും അവരുടെ പിൻഗാമികളും ആണ്.
താക്കോൽ എന്നത് തങ്ങളുടെ നഷ്ടഗേഹങ്ങളുടെ പ്രതീകമായി പലസ്തീനികൾ ഉയർത്തിക്കാട്ടുന്നു
1948ലെ പലസ്തീൻ യുദ്ധത്തെത്തുടർന്ന് ഏഴ് ലക്ഷത്തോളം സിവിലിയന്മാർ പുറത്താക്കപ്പെടുകയും നൂറുകണക്കിന് ഗ്രാമങ്ങൾ തകർക്കപ്പെടുകയുമുണ്ടായി.
1948ലെ അഭയാർത്ഥിപ്രവാഹം
1948-ൽ ആരംഭിച്ച അഭയാർത്ഥി പ്രവാഹത്തിന്റെ ഫലമായി നിലവിൽ 50 ലക്ഷത്തോളം പലസ്തീനികൾ ജോർദാൻ , സിറിയ , ലെബനാൻ , പടിഞ്ഞാറേക്കര, ഗസ്സ തുടങ്ങിയ സ്ഥലങ്ങളിലാണ് ഉള്ളത് .
ഈ ദുരന്തത്തെയാണ് നക്ബ എന്ന പേരിൽ അനുസ്മരിക്കപ്പെടുന്നത് .
1948ലെ സംഭവവികാസങ്ങളെക്കുറിച്ച് എഴുതിയ കോൺസ്റ്റന്റയിൻ സൂറിക് ആണ് നക്ബ എന്ന പ്രയോഗം നടത്തുന്നത് .
നക്ഷത്ര ഇംഗ്ലീഷ് വിലാസം https://ml.wikipedia.org/wiki/Nakshatra
മലയാളചലച്ചിത്ര ബാലതാരമാണ് നക്ഷത്ര .
രക്ഷാധികാരി ബൈജു എന്ന ചിത്രത്തിലെ അഭിനയത്തിന് 2017-ലെ മികച്ച ബാലതാരത്തിനുള്ള കേരളസംസ്ഥാന ചലച്ചിത്രപുരസ്കാരം നേടി.
വടകര സ്വദേശിയാണ്.
അച്ചൻ മനോജ്, അമ്മ വിനീഷ, സഹോദരൻ ഋതുദേവ്.
പുരസ്കാരങ്ങൾ മികച്ച ബാലതാരത്തിനുള്ള കേരളസംസ്ഥാന ചലച്ചിത്രപുരസ്കാരം ( 2017 ) - രക്ഷാധികാരി ബൈജു, ഒപ്പ്) അവലംബം പുറത്തേക്കുള്ള കണ്ണികൾ
നകേനവാദം
ഹിന്ദിഭാഷയിലെ ഒരു പ്രസ്ഥാനമാണ് നകേനവാദം അഥവാ പ്രപദ്യവാദം .
ആധുനിക ഹിന്ദി കവിതയുടെ ചരിത്രത്തിൽ ഒട്ടേറെ 'വാദ'ങ്ങൾ (കവിതാപ്രവണതകൾ) ഉണ്ടായിട്ടുണ്ട്.
ഛായാവാദം , രഹസ്യവാദം , പ്രഗതിവാദം , നവസ്വച്ഛന്ദതാവാദം എന്നിവ 20-ാം ശ.
-ത്തിന്റെ പൂർവാർധത്തിൽ പ്രചാരംനേടിയ കവിതാപ്രസ്ഥാനങ്ങളായിരുന്നു.
ഈ 'വാദ'ങ്ങളെ സംബന്ധിച്ച ഒരു സവിശേഷത ഇത്തരം പ്രവണതകളൊന്നും വളരെക്കാലം നീണ്ടുനിന്നില്ല എന്നതാണ്.
ഒരു രീതിയിൽ കുറേക്കൊല്ലം എഴുതിക്കഴിയുമ്പോഴേക്കും അതിൽ നിന്നു മാറി പുതിയ ഒരു ധാര വേണമെന്ന ആശയത്തിനു പ്രചാരം കിട്ടിയിരുന്നു.
ഈ മാറ്റം ചിലപ്പോൾ വളരെ വേഗം തന്നെ സംഭവിച്ചിരുന്നു.
ഒരു വ്യക്തിയുടെ കവിതകളെ ആശ്രയിച്ച് ഒരു പുതിയ വാദത്തിനു രൂപംകൊടുക്കുന്ന പതിവും ഉണ്ടായിട്ടുണ്ട്.
ഉദാഹരണം ഹരിവംശറായ് ബച്ചന്റെ 'ഹാലാവാദം'.
1943-ൽ സച്ചിദാനന്ദ ഹീരാനന്ദ് വാത്സ്യായൻ 'അജ്ഞേയ്' അവതരിപ്പിച്ച 'പ്രയോഗവാദ'ത്തിന്റെ പ്രചാരത്തിനുശേഷം  ബിഹാറിലെ മൂന്ന് പ്രശസ്ത കവികളും നിരൂപകരും ചേർന്ന് ഒരു പുതിയ വാദത്തിനു രൂപംനല്കി.
അതാണ് 'നകേനവാദം' അഥവാ 'പ്രപദ്യവാദം'.
നളിൻ വിലോചന ശർമ , കേസരികുമാർ , നരേശ് കുമാർ എന്നീ മൂന്നുപേർ അവരുടെ പേരുകളിലെ ന, കേ, ന എന്നീ ആദ്യ അക്ഷരങ്ങൾ ചേർത്ത് 'നകേന' എന്ന നാമധേയം ഈ കാവ്യധാരയ്ക്കു സമ്മാനിച്ചു.
അവർ അതിന് പന്ത്രണ്ട് അടിസ്ഥാനസൂത്രങ്ങളും നല്കി. 'ദ്വാദശതി' എന്ന പേരിൽ തയ്യാറാക്കിയ അവയുടെ ഏകദേശ വിവർത്തനം താഴെ നല്കുന്നു.
നകേനവാദം ആശയത്തിന്റെയും വ്യഞ്ജനയുടെയും ശില്പമാണ്.
ഇത് സർവതന്ത്രസ്വതന്ത്രമാണ്.
ഇതിനൊരു ശാസ്ത്രമോ ഗ്രൂപ്പോ ഇല്ല.
ഇത് മഹാന്മാരായ പൂർവസൂരികളുടെ പാതകളെ അനുകരിക്കാൻ ആഗ്രഹിക്കുന്നില്ല.
ഇത് മറ്റുള്ളവരുടെ അനുകരണമെന്നപോലെ സ്വന്തം അനുകരണത്തെയും വർജ്യമായി കരുതുന്നു.
നകേനവാദത്തിന് മുക്തകം അഥവാ സ്വച്ഛന്ദകാവ്യത്തിന്റെ സ്ഥിതിയാണ് കൂടുതൽ യോജിക്കുന്നത്.
ഇത് പരീക്ഷണത്തെ സാധനയായും പ്രപദ്യവാദിയെ സാധ്യമായും കരുതുന്നു.
നകേനവാദത്തിന്റെ രീതി വാക്യപദീയമാണ്.
നകേനവാദത്തിന് ജീവിതവും സമ്പത്തും അസംസ്കൃത വസ്തുക്കളുടെ നിധിയാണ്.
പ്രപദ്യവാദി താൻ പ്രയോഗിക്കുന്ന ഓരോ പദത്തിന്റെയും ഛന്ദസ്സിന്റെയും നിർമ്മാണം സ്വയം നടത്തുന്നു; ചിത്രകാരൻ വർണവിന്യാസത്തിന്റെയും പ്രതിമാശില്പി ശിലയുടെയും എന്നപോലെ.
പ്രപദ്യവാദം പ്രത്യേക വീക്ഷണത്തിന്റെയും ഗവേഷണമാണ്.
പദ്യത്തിൽ ഉത്കൃഷ്ടമായ കേന്ദ്രീകരണം നടക്കുന്നുവെന്നും പദ്യവും ഗദ്യവും തമ്മിലുള്ള വ്യത്യാസം അതാണ് എന്നും പ്രപദ്യവാദം കരുതുന്നു.
പദ്യത്തിന്റെ ലയാത്മകവും സംഗീതാത്മകവുമായ ഘടകങ്ങളുടെ ഫലമായി അത്യാവശ്യമായ പദങ്ങൾക്കൊണ്ടുതന്നെ പദ്യത്തിൽ രാഗാത്മകമായ ഘനത്വം സന്നിഹിതമായിരിക്കും.
ഈ പ്രസ്ഥാനത്തിന്റെ ശരിയായ പേര് പ്രപദ്യവാദം എന്നു മാത്രമാണ്.
ഏകമാത്രം എന്നാണ്  ഫ്ളാബർട്ട് ഇതിനെ വിശേഷിപ്പിച്ചിട്ടുള്ളത്.
ഈ പന്ത്രണ്ട് സൂത്രങ്ങൾ ഉത്കൃഷ്ടാശയങ്ങൾ ഉൾ ക്കൊള്ളുന്നവയാണെങ്കിലും തുടർന്നുവന്ന ഒരു കാവ്യപരമ്പരയായി 'നകേനവാദം' മുന്നേറിയില്ല.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ നകേനവാദം എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
നക്ഷത്ര പറക്കും ഗുർനാർട്
കടൽവാസിയായ ഒരു മൽസ്യമാണ് നക്ഷത്ര പറക്കും ഗുർനാർട് അഥവാ Starry Flying Gurnard.
( ശാസ്ത്രീയനാമം : Dactyloptena  peterseni ) .
ഗുർനാർട് എന്ന കുടുബത്തിൽ പെട്ട മൽസ്യം ആണ് ഇവ .
ടാരറ്റ് കാർഡ് റീഡിംഗ് വിവിധ ടാരറ്റ് കാർഡുകൾ
ചിത്രങ്ങളും ചിഹ്നങ്ങളും ഉള്ള 78 കാർഡുകൾ വിശകലനം ചെയ്തുള്ള ഭാവി പ്രവചനമാണ് ടാരറ്റ് കാർഡ് റീഡിംഗ്.
ഈ കാർഡുകളിലൂടെയാണ് ഒരു വ്യക്തിയുടെ, അല്ലെങ്കിൽ സംഭവത്തിന്റെ ഭൂത, വർത്തമാന, ഭാവി കാര്യങ്ങൾ കണ്ടെത്തുന്നത്.
ടാരറ്റ് 22 പ്രധാന ട്രമ്പ് കാർഡുകളും 56 അപ്രധാന സ്യൂട്ട് കാർഡുകളുമായി വിഭജിച്ചിട്ടുണ്ട്.
ട്രമ്പ് കാർഡുകൾ പ്രധാന സംഭവങ്ങളെ സൂചിപ്പിക്കുന്നു.
സ്യൂട്ട് കാർഡുകൾ ആവട്ടെ ട്രമ്പ് കാർഡുകൾ സൂചിപ്പിക്കുന്ന സാഹചര്യങ്ങളെയോ ചെറിയ സംഭവങ്ങളെയോ ആണ് കാണിക്കുന്നത്.
18 ആം നൂറ്റാണ്ടിനു മുമ്പേ, പുരാതന ഈജിപ്തിലെ കബല്ലാഹ് പ്രദേശങ്ങളിലാണ് ടാരറ്റ് കാർഡുകൾ പ്രചാരത്തിലുണ്ടായിരുന്നതായി കണ്ടെത്തിയിട്ടുള്ളത്.
ഇപ്പോൾ ഇന്ത്യയിൽ പലയിടങ്ങളിലും ടാരാറ്റ് കാർഡ് റീഡിങ് സുപരിചതമാണ്.
ഇത് ഒരിക്കലും ശാസ്ത്രവുമായി ബന്ധപ്പെടുത്തുന്നില്ല.
പ്രവചന രീതി ആദ്യമായി, ചോദിക്കേണ്ട ചോദ്യം നിങ്ങൾ മനസ്സിൽ ആവർത്തിക്കുക.
കൂടുതൽ കൃത്യതയ്ക്കുവേണ്ടി ഒരു പേപ്പറിൽ അതെഴുതുക.
നിങ്ങളുടെ കാർഡ് തെരഞ്ഞെടുക്കുക’ ഓരോന്നോരോന്നായി മൂന്നുതവണ ക്ലിക്ക് ചെയ്യുക.
മൂന്ന് വ്യത്യസ്തമായ കാർഡുകൾ നിങ്ങൾ തെരഞ്ഞെടുക്കണം.
ചോദ്യം ചോദിക്കുമ്പോഴുള്ള നിങ്ങളുടെ മാനസിക അവസ്ഥയെയാണ് ആദ്യത്തെ കാർഡ് സൂചിപ്പിക്കുന്നത്.
നിങ്ങളുടെ ആഗ്രഹങ്ങൾ പൂർത്തീകരിക്കാൻ ചെയ്യേണ്ട പരിശ്രമങ്ങളെയാണ് രണ്ടാമത്തെ കാർഡ് സൂചിപ്പിക്കുന്നത്.
മൂന്നാമത്തെയും അവസാനത്തെയുമായ കാർഡാവട്ടെ നിങ്ങളുടെ ചോദ്യത്തിനുള്ള ഉത്തരം നൽകുന്നു.
ഇന്ത്യയിൽ ടാരറ്റ് കാർഡ് റീഡിംഗ് പ്രചാരം നേടിയിട്ടുള്ളതാണെങ്കിലും കേരളത്തിൽ അത്ര വ്യാപകമായ രീതിയിൽ ആളുകൾ ഇതിലേക്ക് ആകർഷിക്കപ്പെട്ടിട്ടില്ല.
അതിനുള്ള പ്രധാന കാരണം, ജനങ്ങൾക്ക് ഇതിനെക്കുറിച്ച് അറിയില്ല എന്നതാണ്.
അതേസമയം കൊച്ചിയിൽ ടാരറ്റ് കാർഡ് റീഡിംഗിലേക്ക് ആളുകൾ താത്പര്യം കാണിച്ചു തുടങ്ങിയിട്ടുണ്ട്.
കൊച്ചിയിൽ ടാരറ്റ് കാർഡ് റീഗിംഡ് ചെയ്യുന്നവരിൽ പ്രശസ്തമായ  ഗ്രീഷ്മാസ് കൗൺസിലിങ് കഫെയുടെ ഉടമയും സൈക്കോളജിക്കൽ കൗൺസിലറുമായ ഗ്രീഷ്മ വർഷങ്ങളായി ടാരോറ്റ് കാർഡ് റീഡിംഗ് നടത്തിവരികയാണ്.
https://vijith-uzhamalakkal.blogspot.com/2019/07/jump-to-navigation-jump-to-search-78.html
ബെംഗളൂരുവിൽ നിന്നും കൊച്ചിയിലെത്തിയിട്ട് അധികമായിട്ടില്ലെങ്കിലും കൗൺസിംഗിലും ടാരറ്റ് കാർഡ് റീഡിംഗിലുമുള്ള മികവ് കൊച്ചിയിൽ അവരെ വളരെ വേഗം പ്രശസ്തയാക്കിയിട്ടുണ്ട്.
കൊച്ചിയിലുള്ളവരും പുറത്തുള്ളവരുമായി നിരവധിയാളുകളാണ് ഗ്രീഷ്മാസ് കൗൺസിലിങ് കഫെയിൽ ടാരാറ്റ് കാർഡ് റീഡിംഗിനും കൗൺസിലിംഗിനുമായി എത്തുന്നത്.
അവലംബം ↑ അഴിമുഖം ശേഖരിച്ചത് 2019 ജൂലൈ 16 ↑ വെബ് ദുനിയ ശേഖരിച്ചത് 2019 ജൂലൈ 16 ↑ വിജിത്ത് ഉഴമലയ്ക്കൽ എഴുതിയ ബ്ലോഗ് ശേഖരിച്ചത് 2019 ജൂലൈ 16
ടാരോട്ട് ഗാർഡൻ ഇംഗ്ലീഷ് വിലാസം https://ml.wikipedia.org/wiki/Tarot_Garden Giardino dei Tarocchi Mosaic The Empress (Internal view).
ടാരോട്ട് ഗാർഡൻ (ഇറ്റാലിയൻ: Il Giardino dei Tarocchi) 
ഫ്രഞ്ച് ആർട്ടിസ്റ്റായ നിക്കി ദെ സെയിന്റ് ഫല്ലെ (1930-2002) സൃഷ്ടിച്ച എസോടെറിക് ടാരോട്ട് അടിസ്ഥാനമാക്കിയുള്ള ഇറ്റലിയിലെ ടസ്കനിയിൽ ഗ്രോസെട്ടോ പ്രവിശ്യയിലെ , കപാൽബിയോ മുനിസിപ്പാലിറ്റിയിൽ സ്ഥിതിചെയ്യുന്ന ഒരു ശില്പോദ്യാനമാണ് ടാരോട്ട് ഗാർഡൻ.
1998 -ൽ പാർക്ക് പൊതുജനങ്ങൾക്ക് തുറന്നുകൊടുത്തു.
തിരഞ്ഞെടുത്ത പ്രസിദ്ധീകരണങ്ങൾ Niki de Saint Phalle, Giulio Pietrocharchi: The Tarot Garden: The Tarot Garden .
Benteli Zurich 1997, ISBN 978-3716510926 .
Niki de Saint Phalle: The Tarot Garden: Giardino Del Tarrochi .
Edizioni Charta, Milano 1997, ISBN 978-8881581672 .
Carla Schulz Hoffman: Niki de Saint Phalle.
Bilder-Figuren-Phantastische Garten .
Prestel, Bonn 2008, ISBN 978-3791339832 .
Philip Carr-Gomm: Sacred Places .
Quercus Publishing, London 2008, ISBN 978-0857383440 .
Jill Johnston, Marella Caracciolo Chia, Giulio Pietromarchi: Niki de Saint Phalle and The Tarot Garden .
Benteli, Zurich 2010, ISBN 978-3716515372 .
അവലംബം ബാഹ്യ ലിങ്കുകൾ Official website The Magical world of Niki de Saint-Phalles Tarot Garden - Blog Post
42°25′33″N 11°27′59″E ﻿ / ﻿ 42.42583°N 11.46639°E ﻿ / 42.42583; 11.46639
ടാരാസ് ബൾബ (1962-ലെ ചിത്രം) ഇംഗ്ലീഷ് വിലാസം https://ml.wikipedia.org/wiki/Taras_Bulba_(1962_film)
നിക്കോളായ് ഗോഗോലിന്റെ നോവൽ ടരസ് ബൾബയെ അടിസ്ഥാനമാക്കി നിർമ്മിച്ച ഒരു ചലച്ചിത്രമാണ് ടാരാസ് ബൾബ.
ജെ. ലീ തോംപ്സൺ സംവിധാനം ചെയ്ത ഈ ചിത്രത്തിൽ പ്രധാന വേഷത്തിൽ യൂൾ ബ്രിന്നർ അഭിനയിച്ചു.
ടോണി കർട്ടിസ് അദ്ദേഹത്തിൻറെ മകൻ ആയും ആൻഡ്രീ ഉക്രേനിയൻ സ്റ്റെപ്പ്സ്ന്റെ കോസാക്ക് വംശ നേതാവുമായിരുന്നു.
കിഴക്കൻ യൂറോപ്യൻ സ്റ്റെപ്പുകളിൽ ഈ കഥ ചിട്ടപ്പെടുത്തിയെങ്കിലും ഈ ചിത്രം യഥാർഥത്തിൽ അമേരിക്കൻ ഐക്യനാടുകളിലെ കാലിഫോർണിയയിലും സാൽറ്റ , അർജന്റീന എന്നിവിടങ്ങളിലും ആണ് ചിത്രീകരിച്ചത്.
അവലംബം പുറം കണ്ണികൾ Taras Bulba ഇന്റർനെറ്റ് മൂവി ഡാറ്റാബേസിൽ Taras Bulba ഓൾറോവിയിൽ ടിസിഎം മുവീ ഡാറ്റാബേസിൽ നിന്ന് Taras Bulba റോട്ടൻ ടൊമാറ്റോസിൽ നിന്ന് Taras Bulba
ടാറാ കുന്നുകൾ ഇംഗ്ലീഷ് വിലാസം https://ml.wikipedia.org/wiki/Hill_of_Tara
ടാറാ കുന്നുകൾ അയർലൻഡിലെ മേതാപ്രവിശ്യയിൽ ഉൾപ്പെടുന്ന ഒരു കുന്നിൻപ്രദേശമാണ്.
നവാന് 10 കി.
തെക്കായി സ്ഥിതിചെയ്യുന്നു.
154 മീറ്ററാണ് ടാറാ കുന്നുകളുടെ ശരാശരി ഉയരം.
പുരാതന അയർലൻഡിന്റെ മത-രാഷ്ട്രീയ-സാംസ്കാരിക തലസ്ഥാനമായിരുന്നു ഈ പ്രദേശം.
എ.ഡി. 560-നു മുമ്പ് വരെ അയർലൻഡ് രാജാക്കന്മാരുടെ ആസ്ഥാനമായിരുന്നു ടാറാ.
640 വരെ ദേശീയ അസംബ്ലികൾ ഇവിടെയാണ് സമ്മേളിച്ചിരുന്നത്.
ഈ കുന്നിൻ പ്രദേശത്തിന്റെ ഏറ്റവും ഉയരമുളള ഭാഗത്ത് പൗരാണിക കാലഘട്ടത്തിൽ കിരീട ധാരണത്തിനായി ഉപയോഗിച്ചതെന്നു കരുതപ്പെടുന്ന ശിലയും, സെന്റ് പാട്രിക്കിന്റെ പ്രതിമയും കാണാം.
സ്റ്റോൺ ഓഫ് ഡെസ്റ്റിനി (Stone of Destiny) എന്ന പേരിലറിയപ്പെടുന്ന സ്തംഭശിലയിൽ (pillar stone) വച്ചായിരുന്നു രാജാക്കന്മാർ രാജ്യാധികാരം ഏറ്റെടുത്തിരുന്നതെന്നാണ് വിശ്വാസം.
ഇവിടെയുള്ള മൺകൂനകൾ രാജസഭ നിലനിന്നിരുന്ന പ്രദേശമാണെന്ന് വിശ്വസിച്ചുപോരുന്നു.
1952 മുതൽ ഈ പ്രദേശത്തു നടന്ന പുരാവസ്തുഗവേഷണങ്ങളുടെ ഫലമായി ഇവിടെനിന്നും വെങ്കലയുഗം മുതൽക്കുള്ള ശവകുടീരങ്ങൾ കണ്ടെടുത്തിട്ടുണ്ട്.
അവലംബം പുറംകണ്ണികൾ http://www.heritageireland.ie/en/midlandseastcoast/HillofTara/ http://www.megalithicireland.com/Hill%20of%20Tara.htm കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ടാറാ കുന്നുകൾ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ടായിജിയങ് ദേശീയോദ്യാനം ഇംഗ്ലീഷ് വിലാസം https://ml.wikipedia.org/wiki/Taijiang_National_Park Taijiang National Park Dingtou Sandbar
ടായിജിയങ് ദേശീയോദ്യാനം ( ചൈനീസ് : 台江國家公園 ; പിൻയിൻ : Táijiāng Guójiā Gōngyuán ) തായ്വാനിലെ ഒൻപത് ദേശീയോദ്യാനങ്ങളിൽ ഒന്നാണ് .
2009-ൽ നിലവിൽ വന്ന ഈ ദേശീയോദ്യാനം തായ്വാന്റെ തെക്ക്-പടിഞ്ഞാറൻ തീരദേശത്ത് സ്ഥിതിചെയ്യുന്നു.
ഉദ്യാനത്തിന്റെ ഭൂരിഭാഗവും തായ്നാൻ നഗരത്തിലാണ് കാണപ്പെടുന്നത്.
തെക്ക് ഭാഗത്തെ ക്വിങ്ഷാൻ ഫിഷിങ് ഹാർബറിന്റെ കടൽഭിത്തി വരെയും യാൻഷുയി നദിയുടെ തെക്ക് ഭാഗത്തെ തീരത്തുമായി ഈ ഉദ്യാനപ്രദേശം വ്യാപിച്ചുകിടക്കുന്നു.
ഗുയോഷെങ് പോർട്ട് ലൈറ്റ് ഹൗസ് ഉദ്യാനത്തിന്റെ അതിരിൽ കാണപ്പെടുന്നു.
393.1 ചതുരശ്രകിലോമീറ്റർ വിസ്തീർണ്ണമുള്ള ഈ ദേശീയോദ്യാനത്തിന്റെ 49.05 ചതുരശ്രകിലോമീറ്റർ കരപ്രദേശമാണ്.
യൻഷൂയി നദിയ്ക്കരിൽ നിന്ന് ഡോങ്ജി ദ്വീപുവരെയുള്ള പ്രദേശം 344.05 ചതുരശ്രകിലോമീറ്റർ ആണ്.
ഇതും കാണുക തായ്‌വാനിലെ ദേശീയോദ്യാനങ്ങൾ അവലംബം
ടാരാകോ ഇംഗ്ലീഷ് വിലാസം https://ml.wikipedia.org/wiki/Tarraco
ഇന്നത്തെ സ്പെയിനിലെ കാറ്റലോണിയയിലെ ടാറഗോണ എന്ന നഗരത്തിന്റെ പഴയകാല നാമമായിരുന്നു ടാരാകോ.
ഐബീരിയൻ ഉപദ്വീപിലെ ആദ്യ റോമൻ വാസസ്ഥാനമായിരുന്ന ടാരാകോ സിപിയോ കാൽവസ് രണ്ടാം പ്യൂണിക് യുദ്ധകാലഘട്ടത്തിൽ സ്ഥാപിച്ചതാണ്.
ടാരാകോ റോമൻ സാമ്രാജ്യത്തിലെ ഹിസ്പാനിയ സിറ്റെരിയർ , ഹിസ്പാനിയ ടാരാകോനെൻസിസ്‌ എന്നീ പ്രവിശ്യകളുടെ തലസ്ഥാനവുമായിരുന്നു.
2000ത്തിൽ ടാരാകോയിലെ ചരിത്രാവശേഷിപ്പുകളെ യുനെസ്കോ ലോക പൈതൃക സ്ഥാനമായി പ്രഖ്യാപിച്ചു.
ചരിത്രാവശേഷിപ്പുകൾ
സ്പെയിനിൽ സംരക്ഷിക്കപ്പെട്ടിരിക്കുന്ന റോമൻ ഹിസ്പാനിയയിലെ  പുരാവസ്തുനിലയങ്ങളിൽ വലിപ്പമേറിയ ഒന്നാണ് ടാരാകോയിലെ ചരിത്രാവശേഷിപ്പുകൾ.
ടാരാകോയിലെ ചരിത്രാവശേഷിപ്പുകളെ 2000ത്തിൽ യുനെസ്കോ ലോക പൈതൃക സ്ഥാനമായി പ്രഖ്യാപിച്ചു.
ടാരാകോ നഗരം ഐബീരിയൻ ഉപദ്വീപിലെ ആദ്യ റോമൻ വാസസ്ഥാനവും ബി.സി. ഒന്നാം നൂറ്റാണ്ടിൽ റോമൻ സാമ്രാജ്യത്തിലെ ഹിസ്പാനിയ സിറ്റെരിയർ , ഹിസ്പാനിയ ടാരാകോനെൻസിസ്‌ എന്നീ പ്രവിശ്യകളുടെ തലസ്ഥാനവുമായിരുന്നു.
ഇപ്പോഴും ടാറഗോണയിൽ പ്രധാനപ്പെട്ട പല റോമൻ ചരിത്രാവശേഷിപ്പുകളും ഉണ്ട്.
പൈലാറ്റിന്റെ ഓഫീസുകളോട് ചേർന്ന് സ്ഥിചെയ്യുന്ന വലിയ സൈക്ലോപിയൻ മതിലുകളുടെ ഭാഗങ്ങൾ റോമൻ കാലഘട്ടത്തിന് മുമ്പുള്ളതാണെന്ന് കരുതപ്പെടുന്നു.
19 ആം നൂറ്റാണ്ടിൽ ഒരു തടവറയായിരുന്ന ഈ കെട്ടിടം അഗസ്റ്റസിന്റെ കൊട്ടാരം ആയിരുന്നുവെന്ന് പറയപ്പെടുന്നു.
ടാരാകോ മറ്റു പല പുരാതന നഗരങ്ങളെയും പോലെത്തന്നെ ജനവാസമുള്ളതായിത്തന്നെ നിന്നു.
അതിനാൽ  തന്നെ കെട്ടിട നിർമ്മാണവസ്തുക്കൾക്കായി പതുക്കെ നഗരവാസികൾ തന്നെ ചരിത്രാവശേഷിപ്പുകൾ തകർത്തു.
കടൽത്തീരത്തു സ്ഥിതിചെയ്തിരുന്ന ആംഫീതീയേറ്റർ ഒരു ക്വാറി ആയി ഉപയോഗിച്ചിരുന്നിട്ടുകൂടി ഇതിന്റെ വലിയൊരു ഭാഗം തന്നെ നിലനിന്നു.
സിറക്യൂസിന് ശേഷം നിർമ്മിക്കപ്പെട്ടിരുന്ന ആംഫീതീയേറ്ററിന് 45.72 മീറ്റർ നീളമുണ്ടായിരുന്നു.
ഇതിന്റെ ചില ഭാഗങ്ങളെങ്കിലും ഇപ്പോഴും കണ്ടുപിടക്കാതെയുണ്ടാകാം.
ലാറ്റിനിലും ഫൊനീഷ്യനിലുമുള്ള ലിഖിതങ്ങൾ നഗരത്തിലുടനീളമുള്ള  വീടുകളുടെ കല്ലുകളിൽ കാണാം.
വളരെ പഴക്കമുള്ള രണ്ട് പുരാതന ചരിത്രസ്മാരകങ്ങൾ നഗരത്തിൽ നിന്നും അൽപ്പം ദൂരെയായി സ്ഥിതി ചെയ്യുന്നുണ്ട്.
നഗരകവാടത്തിൽനിന്നും  1.5 കിലോമീറ്റർ(0.93 മൈൽ) ദൂരെ സ്ഥിതി ചെയ്യുന്ന താഴ്വരയിലൂടെ കടന്നു പോകുന്ന ഒരു അദ്‌ഭുതകരമായ അക്വാഡികട് ആണ് ഇതിലൊന്ന്.
ഇതിന് 21 മീറ്റർ അഥവാ 69 അടി നീളമുണ്ട്‌.
രണ്ട് നിരകളിലായുള്ള ഇതിന്റെ ആർച്ചുകൾക്ക് 3 മീറ്റർ അഥവാ 9.8 അടി ഉയരമുണ്ട്.
ടാരാകോ നഗരത്തിൽ നിന്നും 1.5 കിലോമീറ്റർ അഥവാ 0.93 മൈൽ ദൂരെ വടക്ക്-പടിഞ്ഞാറായി സ്ഥിതിചെയ്യുന്ന ഒരു റോമൻ ശവകുടീരമാണ് മറ്റൊരു പ്രധാന ചരിത്രസ്മാരകം.
ഇതിനെ സാധാരണയായി ടോറെ ഡെൽസ് എസ്‌കിപിയോൺസ് എന്നാണ് വിളിക്കപെടുന്നതെങ്കിലും സിപിയോ സഹോദരന്മാർ ഇവിടെയാണ് അടക്കം ചെയ്യപ്പെട്ടത് എന്നതിന് തെളിവുകൾ ലഭിച്ചിട്ടില്ല.
മാനദണ്ഡം
രണ്ട് മാനദണ്ഡങ്ങൾ പാലിക്കപ്പെട്ടതിനാലാണ് യുനെസ്കോ ലോക പൈതൃക സ്ഥാനങ്ങളിൽ ടാരാകോയിലെ ചരിത്രാവശേഷിപ്പുകളെ ഉൾപ്പെടുത്തിയത്.
മാനദണ്ഡം ii.
നാഗരാസൂത്രണത്തിലെയും നഗര രൂപകൽപ്പനയിലെയും റോമൻ പുരോഗതിയിൽ സവിശേഷ പ്രാധാന്യമുള്ള ടാരാകോയിലെ റോമൻ അവശേഷിപ്പുകൾ ലോകത്തെ മറ്റു പ്രവിശ്യാതലസ്ഥാനങ്ങൾക്കും  മാതൃകയായിരുന്നു.
മാനദണ്ഡം iii.
ടാരാകോ പുരാതന കാലത്തെ മെഡിറ്ററേനിയൻ പ്രദേശങ്ങളുടെ ചരിത്രത്തെ പറ്റിയുള്ള അതുല്യമായ സാക്ഷ്യമാണ്.